 Jeremaya 33  Okwu Jehova wee ruo Jeremaya ntị nke ugboro abụọ, mgbe ọ ka nọ nebe a kpọchiri ya nOgige Ndị Nche, sị:Nke a bụ ihe Jehova Onye kere ụwa kwuru, bụ Jehova Onye kpụrụ ya ka o guzosie ike, Jehova bụ aha ya,Kpọkuo m, m ga-aza gị negbughị oge, m ga-agwa gị oké ihe ndị a na-apụghị ịghọta aghọta, ndị ị na-amaghị.Nihi na nke a bụ ihe Jehova bụ Chineke Izrel kwuru banyere ụlọ ndị dị nobodo a na ụlọ ndị eze Juda bụ ndị a ga-akwatu nihi ékpè a mara nakwa nihi mma agha;nakwa banyere ndị na-abịa ibuso ndị Kaldia agha na ime ka ebe niile jupụta nozu mmadụ, bụ ndị m ji iwe na ọnụma gbuo, ndị niile ọ bụ ihe ọjọọ ha na-eme mere m ji wepụ ihu m nebe obodo a dị,Lee, m ga-eme ka ọ gbakee ma nwee ahụ ike; m ga-agwọkwa ha ma kpugheere ha udo na eziokwu dị ukwuu.M ga-akpọlata ndị Juda a dọọrọ nagha na ndị Izrel a dọọrọ nagha, m ga-emekwa ka ha dị otú ha dị ná mmalite.M ga-asachapụ ha njehie niile ha jehiere megide m, m ga-agbaghara ha njehie niile ha jehiere megide m nakwa iwu m ha mebiri.Obodo a ga-aghọrọ m aha na-enye ọṅụ, otuto na ịma mma nebe mba niile nke ụwa nọ, bụ ndị ga-anụ banyere ihe ọma niile m na-emere ha. Ha ga-atụ ụjọ, maakwa jijiji nihi ihe ọma niile m na-emere ya na udo niile m na-ewetara ya.Nke a bụ ihe Jehova kwuru, Nebe a nke unu ga na-asị na ọ bụ mkpọmkpọ ebe nke mmadụ na anụ ụlọ na-anọghị, nobodo ndị dị na Juda nakwa nokporo ámá ndị dị na Jeruselem bụ ndị e mere ka ha tọgbọrọ nefu, nke mmadụ na-anọghị, nke na-enweghị onye bi ya, nke anụ ụlọ na-anọghịkwa, a ka ga-anụmkpu ọṅụ na olu ndị na-aṅụrị ọṅụ, olu nwoke na-alụ nwaanyị ọhụrụ na olu nwaanyị a na-alụ ọhụrụ, olu ndị na-asị: Toonụ Jehova nke ụsụụ ndị agha, nihi na Jehova dị mma; nihi na obiọma ya na-adịru mgbe ebighị ebi!Nke a bụ ihe Jehova nke ụsụụ ndị agha kwuru, Nebe a bụ mkpọmkpọ ebe nke mmadụ na ọbụna anụ ụlọ na-anọghị nakwa nobodo ya niile, a ka ga-enwe ala ịta ahịhịa maka ndị ọzụzụ atụrụ bụ ndị na-eme ka atụrụ ha makpuru ala.Nobodo ndị dị nógbè bụ ugwu ugwu, nobodo ndị dị nala dị larịị nakwa nobodo ndị dị nebe ndịda nakwa nala Benjamin nakwa nebe niile gbara Jeruselem gburugburu nakwa nobodo ndị dị na Juda, ka ìgwè ewu na atụrụ ka ga na-agafe nokpuru aka onye na-agụ ha ọnụ, ka Jehova kwuru.Lee! Oge na-abịa, ka Jehova kwuru, mgbe m ga-emezu okwu ọma niile m kwuru banyere ụlọ Izrel na ụlọ Juda.Nụbọchị ndị ahụ nakwa noge ahụ, m ga-eme ka ome ezi omume puoro Devid, ọ ga-eme ihe nikpe ziri ezi, meekwa ezi omume nala a.Noge ahụ, a ga-azọpụta Juda, Jeruselem ga-ebikwa nobi iru ala. Ihe a ga na-akpọ ya bụ, Jehova Bụ Ezi Omume Anyị.Nihi na nke a bụ ihe Jehova kwuru, Ọ dịghị mgbe a na-agaghị enwe nwoke si nahụ Devid nke ga-anọkwasị nocheeze Izrel.Ọ dịghịkwa mgbe a na-agaghị enwe nwoke bụ otu nime ndị nchụàjà, bụ ndị Livaị, nke na-eguzo nihu m isure àjà a na-esurecha nọkụ na ịchụ àjà ọka na ịchụ àjà nkịtị mgbe niile.Okwu Jehova wee ruo Jeremaya ntị ọzọ, sị:Nke a bụ ihe Jehova kwuru, Ọ bụrụ na unu pụrụ imebi ọgbụgba ndụ m nke na-achị ehihie na ọgbụgba ndụ m nke na-achị abalị ka a ghara inwe ehihie na abalị noge ha,a pụkwara imebi ọgbụgba ndụ mụ na Devid bụ ohu m ka e wee ghara inwe nwa ya nke na-achị dị ka eze nocheeze ya; tinyere ọgbụgba ndụ mụ na ndị Livaị bụ ndị nchụàjà, ndị na-ejere m ozi.Dị ka a na-apụghị ịgụta ìgwè ihe dị neluigwe ọnụ, dịkwa ka a na-apụghị ịtụ ájá dị noké osimiri atụ, otú ahụ ka m ga-eme ka mkpụrụ Devid bụ ohu m na ndị Livaị na-ejere m ozi mụbaa.Okwu Jehova wee ruo Jeremaya ntị ọzọ, sị:Ị nụbeghị ihe ụfọdụ nime ndị a kwuru, sị, Jehova ga-ajụ ezinụlọ abụọ ahụ ọ họọrọ? Ha na-elelịkwa ndị m, nke mere na ọ gakwaghị abụ mba nihu ha.Nke a bụ ihe Jehova kwuru, Dị nnọọ ka m mere ka e nwee ọgbụgba ndụ m nke na-achị ehihie na abalị, meekwa ka e nwee ụkpụrụ ndị na-achị eluigwe na ụwa,otú ahụ ka m na-agaghị ajụ mkpụrụ Jekọb na mkpụrụ Devid ohu m, agaghịkwa m ahapụ isi ná mkpụrụ ya họpụta ndị ga-achị mkpụrụ Ebreham, Aịzik na Jekọb. Nihi na m ga-akpọkọta ndị ha a dọọrọ nagha, m ga-enwekwa ọmịiko nebe ha nọ. 